Diari Oficial de la Generalitat Valenciana


Sumari del DOGV 5893, del 14-11-2008 (2008/13842)

Informació pública de l'estudi d'integració paisatgística del sector C-1 de Dénia.
----------------------------------------------------------------------------------

### Dades del document

Número de DOGV
:   5893

Data del DOGV
:   14-11-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/13170


Data del document
:   06-11-2008

Organisme emissor
:   Construcciones Residenciales de Denia, SL

Tipus de document
:   Informació Pública

Informació pública de l'estudi d'integració paisatgística del sector C-1 de Dénia. [2008/13136]  
La mercantil Construcciones Residenciales de Dénia, SL, amb data 19 de juny de 2007 i número 5537, va publicar en el Diari Oficial de la Comunitat Valenciana l'edicte sobre informació pública de l'alternativa tècnica del Programa d'Actuació Integrada per al Desenvolupament del Sector C-1 de Dénia, amb el qual es va iniciar el concurs per a la selecció d'agent urbanitzador per gestió indirecta del programa citat.  
No obstant això, i una vegada finalitzada la fase d'informació al públic citada, l'Ajuntament de Dénia, mitjançant acord plenari de data 30 d'agost de 2007, va resoldre suspendre el procediment iniciat per al desenvolupament del sector C-1 de Dénia, fins que s'esmenara la falta d'estudi d'integració paisatgística, previst en el Reglament de Paisatge de la Comunitat Valenciana, aprovat per Decret 120/2006, d'11 d'agost, de la Conselleria de Territori i Habitatge. En el dit acord municipal (consideració jurídica tercera A), i tenint en compte el que disposa l'article 58 de l'esmentat Reglament de Paisatge, s'establix la necessitat de sotmetiment a informació pública per període i condicions anàlogues a què la normativa urbanística imposa per a les alternatives tècniques.  
Conseqüentment amb això, la mercantil Construcciones Residenciales de Dénia, SL, amb CIF número B-535577250, ha protocol·litzat els documents integrants de l'estudi d'integració paisatgística del sector C-1 de Dénia, en la notaria de Secundino-José García Cueco-Mascarós, amb domicili a Dénia, carrer del Marqués de Campo, número 27, entresòl. Així mateix, consta un exemplar de la documentació esmentada depositat en la Secció d'Urbanisme de l'Ajuntament de Dénia siti al carrer de la Ronda de les Muralles, número 42, per a la seua consulta en horari administratiu.  
D'acord amb allò que s'ha establit per analogia en l'article 134 de la Llei 16/2005, de 30 de desembre, Urbanística Valenciana, se sotmet a informació pública el dit estudi d'integració paisatgística del sector C-1, pel termini d'un mes, comptat a partir de l'endemà de la publicació del present anunci en el Diari Oficial de la Comunitat Valenciana, a l'efecte de presentar al·legacions.  
Les dites al·legacions podran presentar-se indistintament en la notaria de referència de dilluns a divendres, en dies laborables, en horari de 10.00 a 14.00 hores, o bé en el Departament d'Urbanisme de l'Ajuntament de Dénia en dies laborables, en horari administratiu obert al públic.  
Durant el període d'informació pública, els dijous de 10.00 a 13.00 hores en la dita notaria estarà un tècnic de l'equip redactor de l'aspirant a urbanitzador a l'efecte d'aclariment de possibles dubtes, conceptes o altres qüestions dels interessats relatives al pla, projecte o programa.  
I perquè tinga els efectes oportuns expedisc el present edicte.  
Dénia, 6 de novembre de 2008.- L'administrador únic: Benito Mestre Caudeli.